Document ID: 31986R2026

Title and Content:
***** ΚΑΝΟΝΙΣΜΟΣ (ΕΟΚ) αριθ. 2026/86 ΤΗΣ ΕΠΙΤΡΟΠΗΣ της 30ής Ιουνίου 1986 για την κατάργηση των εξισωτικών ποσών προσχωρήσεως που εφαρμόζονται στα προϊόντα του τομέα των αυγών λόγω της προσχώρησης της Ισπανίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, τον κανονισμό (ΕΟΚ) αριθ. 471/86 του Συμβουλίου της 25ης Φεβρουαρίου 1986 που καθορίζει του γενικούς κανόνες του καθεστώτος των εξισωτικών ποσών προσχωρήσεως στον τομέα των αυγών λόγω της προσχώρησης της Ισπανίας (1), και ιδίως το άρθρο 8 παράγραφος 1, τον κανονισμό (ΕΟΚ) αριθ. 504/86 του Συμβουλίου της 25ης Φεβρουαρίου 1986 σχετικά με το καθεστώς που εφαρμόζεται κατά τη διάρκεια της μεταβατικής περιόδου στις συναλλαγές της Ισπανίας με τις άλλες χώρες της Κοινότητας και με τις τρίτες χώρες για τη γλυκόζη και τη λακτόζη που υπάγονται στον κανονισμό (ΕΟΚ) αριθ. 2730/75, και την ωαλβουμίνη και γαλακταλβουμίνη, που υπάγονται στον κανονισμό (ΕΟΚ) αριθ. 2783/75 (2), και ιδίως το άρθρο 2, Εκτιμώντας: ότι ο κανονισμός (ΕΟΚ) αριθ. 1584/86 του Συμβουλίου (3) καθόρισε τις τιμές των σιτηρών στην Κοινότητα, στη σύνθεσή της στις 31 Δεκεμβρίου 1986, και για την Ισπανία για την περίοδο που αρχίζει την 1η Ιουλίου 1985· ότι ο υπολογισμός των εξισωτικών ποσών προσχωρήσεως για τα προϊόντα του τομέα των αυγών με βάση τα εξισωτικά ποσά προσχωρήσεως που εφαρμόζονται στον τομέα των κτηνοτροφικών σιτηρών από την 1η Ιουλίου, οδηγεί σε ελάχιστα ποσά κατά την έννοια του άρθρου 72 παράγραφος 2 της πράξης προσχώρησης· ότι, συνεπώς, δεν υπάρχει λόγος να καθοριστούν τέτοια εξισωτικά ποσά· ότι θα πρέπει, κατά συνέπεια, να καταργηθεί ο κανονισμός (ΕΟΚ) αριθ. 587/86 της Επιτροπής (4)· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κρέατος Πουλερικών και Αυγών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Καταργούνται τα εξισωτικά ποσά προσχωρήσεως που εφαρμόζονται στα προϊόντα του τομέα των αυγών λόγω της προσχωρήσεως της Ισπανίας. 2. Ο κανονισμός (ΕΟΚ) αριθ. 587/86 καταργείται. Άρθρο 2 Ο παρών κανονισμός αρχίζει να ισχύει την 1η Ιουλίου 1986. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Ιουνίου 1986.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 5283
122
2106
4590
912
2200
2737
2443

EuroVoc IDs (Expanded): 5283
122
2106
4590
912
2200
2737
2443

Dataset Source: meu

Split: train